title: Neuvoston päätös, annettu 3 päivänä kesäkuuta 2010, Euroopan unionin ja Vietnamin sosialistisen tasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja sen väliaikaisesta soveltamisesta

text:
               5.11.2010

               FI

               Euroopan unionin virallinen lehti

               L 288/1

         NEUVOSTON PÄÄTÖS,
   annettu 3 päivänä kesäkuuta 2010,
   Euroopan unionin ja Vietnamin sosialistisen tasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja sen väliaikaisesta soveltamisesta
   (2010/666/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 tekemällään päätöksellä komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta unionin tasolla tehtävällä sopimuksella.

               (2)

               Komissio on neuvotellut unionin puolesta Vietnamin sosialistisen tasavallan hallituksen kanssa sopimuksen tietyistä lentoliikenteen näkökohdista, jäljempänä ’sopimus’. Näissä neuvotteluissa se on noudattanut menettelyjä ja ohjeita, jotka on esitetty 5 päivänä kesäkuuta 2003 tehdyn neuvoston päätöksen liitteessä.

               (3)

               Komission neuvottelema sopimus olisi allekirjoitettava ja sitä olisi sovellettava väliaikaisesti sillä varauksella, että se myöhemmin tehdään,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Vietnamin sosialistisen tasavallan hallituksen välisen tiettyjä lentoliikenteen näkökohtia koskevan sopimuksen allekirjoittaminen unionin puolesta sillä varauksella, että sopimus tehdään.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että se tehdään.
   3 artikla
   Sopimusta sovelletaan väliaikaisesti sen voimaantuloon asti sitä päivää seuraavan ensimmäisen kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen (1).
   4 artikla
   Neuvoston puheenjohtaja valtuutetaan antamaan sopimuksen 7 artiklan 2 kohdassa määrätty ilmoitus.
   5 artikla
   Tämä päätös tulee voimaan päivänä, jona se hyväksytään.
   6 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 3 päivänä kesäkuuta 2010.

            Neuvoston puolesta

            Puheenjohtaja

         A. PÉREZ RUBALCABA

      (1)  Neuvoston pääsihteeristö julkaisee Euroopan unionin virallisessa lehdessä päivän, josta alkaen sopimusta sovelletaan väliaikaisesti.
    ---documentbreak---

               5.11.2010

               FI

               Euroopan unionin virallinen lehti

               L 288/1

         Euroopan unionin ja Vietnamin sosialistisen tasavallan hallituksen välinen tiettyjä lentoliikenteen näkökohtia koskeva
   SOPIMUS
   EUROOPAN UNIONI
   sekä
   VIETNAMIN SOSIALISTISEN TASAVALLAN HALLITUS,
   jäljempänä ’osapuolet’,
   TOTEAVAT, että seitsemäntoista Euroopan unionin jäsenvaltion ja Vietnamin sosialistisen tasavallan hallituksen välillä on tehty kahdenvälisiä lentoliikennesopimuksia, joihin sisältyy Euroopan unionin oikeuden vastaisia määräyksiä,
   TOTEAVAT, että Euroopan unionilla on yksinomainen toimivalta monissa näkökohdissa, jotka voivat sisältyä Euroopan unionin jäsenvaltioiden ja kolmansien maiden kahdenvälisiin lentoliikennesopimuksiin,
   TOTEAVAT, että johonkin jäsenvaltioon sijoittautuneilla unionin lentoliikenteen harjoittajilla on Euroopan unionin oikeuden nojalla oikeus syrjimättömään pääsyyn Euroopan unionin jäsenvaltioiden ja kolmansien maiden välisille lentoreiteille,
   OTTAVAT HUOMIOON, että Euroopan unionin ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan unionin lainsäädännön mukainen toimilupa,
   TUNNUSTAVAT, että ne Euroopan unionin jäsenvaltioiden ja Vietnamin sosialistisen tasavallan hallituksen kahdenvälisten lentoliikennesopimusten määräykset, jotka ovat Euroopan unionin oikeuden vastaisia, on saatettava kyseisen oikeuden mukaisiksi, jotta Euroopan unionin ja Vietnamin sosialistisen tasavallan väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata,
   TOTEAVAT, että Euroopan unionin lainsäädännön mukaisesti lentoliikenteen harjoittajat eivät periaatteessa saa tehdä sopimuksia, jotka voivat vaikuttaa Euroopan unionin jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,
   TUNNUSTAVAT, että Euroopan unionin jäsenvaltioiden ja Vietnamin sosialistisen tasavallan hallituksen välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhdenmukaistettuja toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua asianomaisilla reiteillä; tai ii) vahvistetaan tällaisten sopimusten, päätösten tai yhdenmukaistettujen toimintatapojen vaikutuksia; tai iii) annetaan lentoliikenteen harjoittajille tai muille yksityisille talouden toimijoille valta toteuttaa toimenpiteitä, joilla estetään, vääristetään tai rajoitetaan lentoliikenteen harjoittajien välistä kilpailua asianomaisilla reiteillä, saattavat tehdä yrityksiin sovellettavista kilpailusäännöistä tehottomia,
   TOTEAVAT, että näiden neuvottelujen yhteydessä Euroopan unionin tarkoituksena ei ole lisätä Euroopan unionin ja Vietnamin sosialistisen tasavallan välisen lentoliikenteen kokonaismäärää, vaikuttaa Euroopan unionin lentoliikenteen harjoittajien ja Vietnamin sosialistisen tasavallan lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
   OVAT SOPINEET SEURAAVAA:
   1 artikla
   Yleiset määräykset
   1.   Tässä sopimuksessa ’jäsenvaltioilla’ tarkoitetaan Euroopan unionin jäsenvaltioita ja ’EU:n perussopimuksilla’ tarkoitetaan Euroopan unionista tehtyä sopimusta ja Euroopan unionin toiminnasta tehtyä sopimusta.
   2.   Kun jossain liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan unionin jäsenvaltioiden kansalaisiin.
   3.   Kun jossain liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
   2 artikla
   Jäsenvaltion tekemä nimeäminen
   1.   Tämän artiklan 2 kohdan määräykset syrjäyttävät liitteessä 2 olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion tekemää lentoliikenteen harjoittajan nimeämistä ja Vietnamin sosialistisen tasavallan hallituksen lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset syrjäyttävät liitteessä 2 olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
   2.   Saatuaan ilmoituksen jäsenvaltion tekemästä nimeämisestä Vietnamin sosialistisen tasavallan hallituksen on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i)

               lentoliikenteen harjoittaja on sijoittautunut nimeävän jäsenvaltion alueelle EU:n perussopimusten mukaisesti ja sillä on Euroopan unionin lainsäädännön mukainen voimassa oleva liikennelupa; ja

               ii)

               lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

               iii)

               lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

         3.   Vietnamin sosialistisen tasavallan hallitus voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               i)

               lentoliikenteen harjoittaja ei ole sijoittautunut nimeävän jäsenvaltion alueelle EU:n perussopimusten mukaisesti tai sillä ei ole Euroopan unionin lainsäädännön mukaista voimassa olevaa liikennelupaa; tai

               ii)

               lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

               iii)

               lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta.

         Vietnamin sosialistisen tasavallan hallitus ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää Euroopan unionin lentoliikenteen harjoittajien välillä.
   3 artikla
   Turvallisuus
   1.   Tämän artiklan 2 kohdan määräyksillä täydennetään liitteessä 2 olevassa c kohdassa lueteltuja artikloja.
   2.   Jos jäsenvaltio on nimennyt lentoliikenteen harjoittajan, jonka viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Vietnamin sosialistisen tasavallan hallituksen välisen sopimuksen turvallisuusmääräysten nojalla Vietnamin sosialistiselle tasavallalle kuuluvia oikeuksia sovelletaan myös kyseisen toisen jäsenvaltion turvallisuusvaatimusten hyväksymiseen, noudattamiseen tai ylläpitämiseen sekä kyseisen lentoliikenteen harjoittajan liikennöintilupaan.
   4 artikla
   Yhteensopivuus kilpailusääntöjen kanssa
   1.   Jäsenvaltioiden ja Vietnamin sosialistisen tasavallan hallituksen välillä solmitut kahdenväliset lentoliikennesopimukset eivät rajoita osapuolten kilpailusääntöjen soveltamista.
   2.   Liitteen 2 d kohdassa luetellut määräykset lakkaavat olemasta voimassa.
   5 artikla
   Sopimuksen liitteet
   Tämän sopimuksen liitteet ovat sen erottamaton osa.
   6 artikla
   Tarkistaminen tai muuttaminen
   Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta.
   7 artikla
   Voimaantulo ja väliaikainen soveltaminen
   1.   Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaan saattamisen edellyttämät sisäiset menettelyt on saatettu päätökseen.
   2.   Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   3.   Jäsenvaltioiden ja Vietnamin sosialistisen tasavallan hallituksen väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä 1 olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti.
   8 artikla
   Voimassaolon päättyminen
   1.   Jos jokin liitteessä 1 mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä 1 mainittuun sopimukseen, voimassaolo päättyy samaan aikaan.
   2.   Jos kaikki liitteessä 1 mainitut sopimukset irtisanotaan, tämän sopimuksen voimassaolo päättyy samaan aikaan.

      Tämän vakuudeksi alla mainitut asianmukaisesti valtuutetut edustajat ovat allekirjoittaneet tämän sopimuksen.
      Tämä sopimus on tehty Brysselissä neljäntenä päivänä lokakuuta vuonna kaksituhattakymmenen kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja vietnamin kielellä.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Социалистическа република Виетнам
         Por el Gobierno de la República Socialista de Vietnam
         Za vládu Vietnamské socialistické republiky
         For regeringen for Den Socialistiske Republik Vietnam
         Für die Regierung der Sozialistischen Republik Vietnam
         Vietnami Sotsialistliku Vabariigi valitsuse nimel
         Για την κυβέρνηση της Σοσιαλιστικής Δημοκρατίας του Βιετνάμ
         For the Government of the Socialist Republic of Vietnam
         Pour le gouvemement de la République socialiste du Viêt Nam
         Per il govemo della Repubbhca socialista del Vietnam
         Vjetnamas Sociālistiskās Republikas valdības vārdā –
         Vietnamo Socialistinės Respublikos Vyriausybės vardu
         A Vietnami Szocialista Köztársaság kormánya részéről
         Ghall-Gvern tar-Repubblika Soċjalista tal-Vjetnam
         Voor de Regering van de Socialistische Republiek Vietnam
         W imieniu Rządu Socjalistycznej Republiki Wietnamu
         Pelo Govemo da República Socialista do Vietname
         Pentru Guvernul Republicii Socialiste Vietnam
         Za vládu Vietnamskej socialistickej republiky
         Za vlado Socialistične republike Vietnam
         Vietnamin sosialistisen tasavallan hallituksen puolesta
         För Socialistiska republiken Vietnams regering

   LIITE 1

      Luettelo tämän sopimuksen 1 artiklassa tarkoitetuista sopimuksista

               a)

               Vietnamin sosialistisen tasavallan hallituksen ja Euroopan unionin jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

                           —

                           Itävallan liittohallituksen ja Vietnamin sosialistisen tasavallan hallituksen välinen lentoliikennesopimus, tehty Hanoissa 27 päivänä maaliskuuta 1995, jäljempänä liitteessä 2 ’Vietnam–Itävalta-sopimus’,

                                       —

                                       sellaisena kuin se on viimeksi muutettuna Hanoissa 5 päivänä huhtikuuta 2006 tehdyllä yhteisymmärryspöytäkirjalla,

                           —

                           Belgian kuningaskunnan hallituksen ja Vietnamin sosialistisen tasavallan hallituksen välinen lentoliikennesopimus, tehty Brysselissä 21 päivänä lokakuuta 1992, jäljempänä liitteessä 2 ’Vietnam–Belgia-sopimus’,

                           —

                           Bulgarian kansantasavallan hallituksen ja Vietnamin sosialistisen tasavallan hallituksen välinen sopimus kummankin maan alueiden välisestä ja niiden kautta edelleen tapahtuvasta lentoliikenteestä, tehty Sofiassa 1 päivänä lokakuuta 1979, jäljempänä liitteessä 2 ’Vietnam–Bulgaria-sopimus’,

                           —

                           Tšekin tasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Prahassa 23 päivänä toukokuuta 1997, jäljempänä liitteessä 2 ’Vietnam–Tšekki-sopimus’,

                           —

                           Tanskan kuningaskunnan hallituksen ja Vietnamin sosialistisen tasavallan hallituksen välinen lentoliikennesopimus, tehty Hanoissa 25 päivänä syyskuuta 1997, jäljempänä liitteessä 2 ’Vietnam–Tanska-sopimus’,

                                       —

                                       luetaan yhdessä Tanskan kuningaskunnan, Norjan kuningaskunnan ja Ruotsin kuningaskunnan sekä Vietnamin sosialistisen tasavallan välillä Hanoissa 25 päivänä syyskuuta 1997 tehdyn yhteisymmärryspöytäkirjan kanssa,

                           —

                           Suomen tasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Hanoissa 26 päivänä lokakuuta 2000, jäljempänä liitteessä 2 ’Vietnam–Suomi-sopimus’,

                           —

                           Ranskan tasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Pariisissa 14 päivänä huhtikuuta 1977, jäljempänä liitteessä 2 ’Vietnam–Ranska-sopimus’,

                           —

                           Saksan liittotasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Bonnissa 26 päivänä elokuuta 1994, jäljempänä liitteessä 2 ’Vietnam-Saksa-sopimus’,

                           —

                           Unkarin tasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Hanoissa 4 päivänä helmikuuta 1998, jäljempänä liitteessä 2 ’Vietnam–Unkari-sopimus’,

                           —

                           Luxemburgin suurherttuakunnan hallituksen ja Vietnamin sosialistisen tasavallan hallituksen välinen lentoliikennesopimus, tehty Luxemburgissa 26 päivänä lokakuuta 1994, jäljempänä liitteessä 2 ’Vietnam-Luxemburg-sopimus’,

                           —

                           Alankomaiden kuningaskunnan ja Vietnamin sosialistisen tasavallan välinen sopimus kummankin maan alueiden välisestä ja niiden kautta edelleen tapahtuvasta lentoliikenteestä, tehty Hanoissa 1 päivänä lokakuuta 1993, jäljempänä liitteessä 2 ’Vietnam–Alankomaat-sopimus’,

                           —

                           Puolan kansantasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Varsovassa 11 päivänä syyskuuta 1976, jäljempänä liitteessä 2 ’Vietnam–Puola-sopimus’,

                           —

                           Portugalin tasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Lissabonissa 3 päivänä helmikuuta 1998, jäljempänä liitteessä 2 ’Vietnam–Portugali-sopimus’,

                           —

                           Romanian sosialistisen tasavallan hallituksen ja Vietnamin sosialistisen tasavallan hallituksen välinen siviililentoliikennesopimus, tehty Hanoissa 26 päivänä kesäkuuta 1979, jäljempänä liitteessä 2 ’Vietnam–Romania-sopimus’,

                           —

                           Ruotsin kuningaskunnan hallituksen ja Vietnamin sosialistisen tasavallan hallituksen välinen lentoliikennesopimus, tehty Hanoissa 25 päivänä syyskuuta 1997, jäljempänä liitteessä 2 ’Vietnam–Ruotsi-sopimus’,

                                       —

                                       luetaan yhdessä Tanskan kuningaskunnan, Norjan kuningaskunnan ja Ruotsin kuningaskunnan sekä Vietnamin sosialistisen tasavallan välillä Hanoissa 25 päivänä syyskuuta 1997 tehdyn yhteisymmärryspöytäkirjan kanssa,

                           —

                           Slovakian tasavallan hallituksen ja Vietnamin sosialistisen tasavallan hallituksen välinen lentoliikennesopimus, tehty Hanoissa 6 päivänä marraskuuta 1997, jäljempänä liitteessä 2 ’Vietnam–Slovakia-sopimus’,

                           —

                           Ison-Britannian ja Pohjois-Irlannin yhdistyneen kuningaskunnan hallituksen ja Vietnamin sosialistisen tasavallan hallituksen välinen lentoliikennesopimus, tehty Lontoossa 19 päivänä elokuuta 1994, jäljempänä liitteessä 2 ’Vietnam–Yhdistynyt kuningaskunta -sopimus’,

                                       —

                                       sellaisena kuin se on viimeksi muutettuna Hanoissa 8 ja 26 päivänä syyskuuta 2000 tehdyllä noottien vaihdolla;

               b)

               Vietnamin sosialistisen tasavallan hallituksen ja Euroopan unionin jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä.

         LIITE 2

      Luettelo liitteessä 1 lueteltujen sopimusten artikloista, joihin viitataan tämän sopimuksen 2–4 artiklassa

               a)

               Jäsenvaltion tekemä nimeäminen:

                           —

                           Vietnam–Itävalta-sopimuksen 3 artiklan 5 kohta,

                           —

                           Vietnam–Bulgaria-sopimuksen 3 artiklan 4 kohta,

                           —

                           Vietnam–Tanska-sopimuksen 3 artiklan 4 kohta,

                           —

                           Vietnam–Tšekki-sopimuksen 4 artiklan 4 kohta,

                           —

                           Vietnam–Suomi-sopimuksen 4 artiklan 5 kohta,

                           —

                           Vietnam–Ranska-sopimuksen 7 artiklan 4 kohta,

                           —

                           Vietnam–Saksa-sopimuksen 3 artiklan 4 kohta,

                           —

                           Vietnam–Unkari-sopimuksen 3 artiklan 4 kohta,

                           —

                           Vietnam–Luxemburg-sopimuksen 3 artiklan 4 kohta,

                           —

                           Vietnam–Alankomaat-sopimuksen 4 artiklan 4 kohta,

                           —

                           Vietnam–Puola-sopimuksen 3 artiklan 2 kohta,

                           —

                           Vietnam–Portugali-sopimuksen 3 artiklan 4 kohta,

                           —

                           Vietnam–Romania-sopimuksen 3 artikla,

                           —

                           Vietnam–Ruotsi-sopimuksen 3 artiklan 4 kohta,

                           —

                           Vietnam–Slovakia-sopimuksen 3 artiklan 4 kohta,

                           —

                           Vietnam–Yhdistynyt kuningaskunta -sopimuksen 4 artiklan 4 kohta.

               b)

               Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen:

                           —

                           Vietnam–Itävalta-sopimuksen 4 artiklan 1 kohdan a alakohta,

                           —

                           Vietnam–Belgia-sopimuksen 5 artiklan 1 kohdan d alakohta,

                           —

                           Vietnam–Bulgaria-sopimuksen 4 artiklan a alakohta,

                           —

                           Vietnam–Tšekki-sopimuksen 5 artiklan 1 kohdan a alakohta,

                           —

                           Vietnam–Tanska-sopimuksen 4 artiklan 1 kohdan a alakohta,

                           —

                           Vietnam–Suomi-sopimuksen 5 artiklan 1 kohdan a alakohta,

                           —

                           Vietnam–Ranska-sopimuksen 9 artiklan 1 kohdan a alakohta,

                           —

                           Vietnam–Saksa-sopimuksen 4 artiklan 1 kohta,

                           —

                           Vietnam–Unkari-sopimuksen 4 artiklan 1 kohdan a alakohta,

                           —

                           Vietnam–Luxemburg-sopimuksen 4 artiklan 1 kohdan c alakohta,

                           —

                           Vietnam–Alankomaat-sopimuksen 5 artiklan 1 kohdan c alakohta,

                           —

                           Vietnam–Puola-sopimuksen 4 artiklan 1 kohta,

                           —

                           Vietnam–Portugali-sopimuksen 4 artiklan 1 kohdan a alakohta,

                           —

                           Vietnam–Romania-sopimuksen 4 artikla,

                           —

                           Vietnam–Ruotsi-sopimuksen 4 artiklan 1 kohdan a alakohta,

                           —

                           Vietnam–Slovakia-sopimuksen 4 artiklan 1 kohdan a alakohta,

                           —

                           Vietnam–Yhdistynyt kuningaskunta -sopimuksen 5 artiklan 1 kohdan a alakohta.

               c)

               Turvallisuus:

                           —

                           Vietnam–Itävalta-sopimuksen 6 a artikla,

                           —

                           Vietnam–Belgia-sopimuksen 7 artikla,

                           —

                           Vietnam–Tšekki-sopimuksen 11 artikla,

                           —

                           Vietnam–Suomi-sopimuksen 18 artikla,

                           —

                           Vietnam–Ranska-sopimuksen 4 artikla,

                           —

                           Vietnam–Unkari-sopimuksen 9 artikla,

                           —

                           Vietnam–Luxemburg-sopimuksen 6 artikla,

                           —

                           Vietnam–Alankomaat-sopimuksen 14 artikla,

                           —

                           Vietnam–Romania-sopimuksen 9 artikla,

                           —

                           Vietnam–Slovakia-sopimuksen 7 artikla,

                           —

                           Vietnam–Yhdistynyt kuningaskunta -sopimuksen 9 a artikla.

               d)

               Yhteensopivuus kilpailusääntöjen kanssa

                           —

                           Vietnam–Belgia-sopimuksen 13 artiklan 1 ja 7 kohta,

                           —

                           Vietnam–Bulgaria-sopimuksen 9 artiklan 3–8 kohta,

                           —

                           Vietnam–Tšekki-sopimuksen 7 artiklan 2 kohta,

                           —

                           Vietnam–Tanska-sopimuksen 11 artiklan 2 kohta,

                           —

                           Vietnam–Ranska-sopimuksen 12 artiklan 2–7 kohta,

                           —

                           Vietnam–Unkari-sopimuksen 6 artiklan 1 ja 4–6 kohta,

                           —

                           Vietnam–Luxemburg-sopimuksen 11 artiklan 2–4 kohta,

                           —

                           Vietnam–Alankomaat-sopimuksen 6 artiklan 2–6 kohta,

                           —

                           Vietnam–Puola-sopimuksen 20 artiklan 2 ja 4 kohta,

                           —

                           Vietnam–Portugali-sopimuksen 16 artiklan 2–6 kohta,

                           —

                           Vietnam–Romania-sopimuksen 14 artiklan 1–6 kohta,

                           —

                           Vietnam–Slovakia-sopimuksen 12 artiklan 3, 5 ja 6 kohta,

                           —

                           Vietnam–Ruotsi-sopimuksen 11 artiklan 2 kohta,

                           —

                           Vietnam–Yhdistynyt kuningaskunta-sopimuksen 7 artiklan 3 ja 4 kohta.

         LIITE 3

      Luettelo tämän sopimuksen 2 artiklassa tarkoitetuista muista valtioista

               a)

               Islannin tasavalta (Euroopan talousalueesta tehdyn sopimuksen nojalla);

               b)

               Liechtensteinin ruhtinaskunta (Euroopan talousalueesta tehdyn sopimuksen nojalla);

               c)

               Norjan kuningaskunta (Euroopan talousalueesta tehdyn sopimuksen nojalla)

               d)

               Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


title: 2011/370/EU: Neuvoston päätös, annettu 20 päivänä kesäkuuta 2011 , alueiden komitean espanjalaisen varajäsenen nimeämisestä

text:
               25.6.2011

               FI

               Euroopan unionin virallinen lehti

               L 166/26

         NEUVOSTON PÄÄTÖS,
   annettu 20 päivänä kesäkuuta 2011,
   alueiden komitean espanjalaisen varajäsenen nimeämisestä
   (2011/370/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Alueiden komiteassa on vapautunut varajäsenen paikka Albert MORENO HUMET in toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:

               —

               Senén FLORENSA I PALAU, Secretario de Asuntos Exteriores, Generalitat de Cataluña.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä kesäkuuta 2011.

            Neuvoston puolesta

            Puheenjohtaja

         MATOLCSY Gy.

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Euroopan unionin virallisten julkaisujen toimiston organisaatio ja toiminta Euroopan parlamentin päätös 19. helmikuuta 2009 luonnoksesta Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, Euroopan talous- ja sosiaalikomitean ja alueiden komitean päätökseksi Euroopan unionin virallisten julkaisujen toimiston organisaatiosta ja toiminnasta (2008/2164(ACI))#LIITE

text:
               25.3.2010

               FI

               Euroopan unionin virallinen lehti

               CE 76/112

         Torstai 19. helmikuuta 2009Euroopan unionin virallisten julkaisujen toimiston organisaatio ja toiminta
   P6_TA(2009)0079
   Euroopan parlamentin päätös 19. helmikuuta 2009 luonnoksesta Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, Euroopan talous- ja sosiaalikomitean ja alueiden komitean päätökseksi Euroopan unionin virallisten julkaisujen toimiston organisaatiosta ja toiminnasta (2008/2164(ACI))
   2010/C 76 E/25

      Euroopan parlamentti, joka
   ottaa huomioon 1. lokakuuta 2008 päivätyn puhemiehen kirjeen,
   ottaa huomioon luonnoksen Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, Euroopan talous- ja sosiaalikomitean sekä alueiden komitean päätökseksi Euroopan unionin virallisten julkaisujen toimiston organisaatiosta ja toiminnasta (SEC(2008)2109 – C6-0256/2008),
   ottaa huomioon EY:n perustamissopimuksen 254 artiklan 1 ja 2 kohdan,
   ottaa huomioon Euroopan yhteisön perustamissopimuksen 10 artiklaa koskevan julistuksen N:o 3, joka on liitetty Nizzan sopimuksen hyväksyneen hallitustenvälisen konferenssin päätösasiakirjaan,
   ottaa huomioon neuvoston 26. tammikuuta 2009 päivätyn kirjeen, jossa se ilmoitti muille julkaisutoimiston perustaneille toimielimille ja elimille tietyistä muutoksista päätösluonnokseen, jonka julkaisutoimiston johtokunta hyväksyi 9. tammikuuta 2001 ja neuvosto 19. tammikuuta 2009 (1),
   ottaa huomioon työjärjestyksen 120 artiklan 1 kohdan,
   ottaa huomioon perussopimus-, työjärjestys- ja toimielinasioiden valiokunnan mietinnön ja oikeudellisten asioiden valiokunnan lausunnon (A6-0426/2008),

               A.

               ottaa huomioon, että Euroopan yhteisöjen virallisten julkaisujen toimisto (OPOCE), jäljempänä ”toimisto” perustettiin vuonna 1969 Euroopan parlamentin, neuvoston, komission, yhteisöjen tuomioistuimen sekä talous- ja sosiaalikomitean päätöksellä 69/13/Euratom, EHTY, ETY (2),

               B.

               ottaa huomioon, että päätöstä muutettiin vuonna 1980 (3) ja se kumottiin ja korvattiin uudella päätöksellä vuonna 2003 (4),

               C.

               ottaa huomioon, että parlamentti teki seuraavan huomion 29. tammikuuta 2004 antamansa vuoden 2001 vastuuvapausmenettelyyn liittyvän päätöslauselman (5) 45 kohdassa: ”[parlamentti] on sitä mieltä, että toimielinten yhteisissä yksiköissä on erityisen vaikeaa osoittaa selkeästi, kenelle kuuluu poliittinen vastuu[…]; kehottaa tämän vuoksi toimielimiä tarkastelemaan uudelleen toimielinten nykyisiä yhteisiä yksikköjä koskevia oikeudellisia määräyksiä kyseenalaistamatta kuitenkaan periaatetta toimielinten välisestä yhteistyöstä, jonka avulla unionin talousarviossa on voitu toteuttaa merkittäviä säästöjä; kehottaakin yhteisön toimielimiä muuttamaan toimielinten yhteisten elinten oikeusperustoja siten, että hallinnollinen ja poliittinen vastuu voidaan jakaa selkeästi;”,

               D.

               ottaa huomioon, että komissio on toimittanut luonnoksen uudeksi päätökseksi, jolla kumotaan ja korvataan tällä hetkellä voimassa oleva päätös 2000/459/EY, EHTY, Euratom,

               E.

               ottaa huomioon, että päätösluonnoksessa on pyritty määrittelemään entistä yksityiskohtaisemmin Euroopan unionin julkaisutoimiston toimivaltuudet ja tehtävät, toimielinten omat vastuut sekä toimiston johtokunnan ja johtajan roolit,

               F.

               ottaa huomioon, että toimisto on elin, joka on perustettu toimielinten yhteisellä sopimuksella, ja se täyttää näin ollen toimielinten välisen sopimuksen kriteerit,

               G.

               ottaa huomioon, että asianosaisten toimielinten pääsihteerit hyväksyivät päätösluonnoksen 18. huhtikuuta 2008 ja parlamentin puhemiehistö antoi hyväksyntänsä 3. syyskuuta 2008,

               H.

               ottaa huomioon, että työjärjestyksen 120 artiklan 1 kohdassa määrätään, että puhemiehen on allekirjoitettava toimielinten väliset sopimukset sen jälkeen, kun perussopimus-, työjärjestys- ja toimielinasioista vastaava valiokunta on tarkastellut niitä ja parlamentti on ne hyväksynyt,

               1.

               hyväksyy luonnoksen päätökseksi yhdessä neuvoston ehdottamien, liitteenä olevien muutosten kanssa;

               2.

               kehottaa puhemiestä välittämään tämän päätöksen tiedoksi neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle sekä alueiden komitealle.

      (1)  Asiakirja 14485/1/08 REV 1 ja REV 2.

      (2)  EYVL L 13, 18.1.1969, s. 19.

      (3)  Päätös 80/443/ETY, Euratom, EHTY, tehty 7. helmikuuta 1980, Euroopan yhteisöjen virallisten julkaisujen toimiston sijoittamisesta 16 päivänä tammikuuta 1969 annetun päätöksen muuttamisesta (EYVL L 107, 25.4.1980, s. 44).

      (4)  Euroopan parlamentin, neuvoston, komission, yhteisöjen tuomioistuimen, tilintarkastustuomioistuimen, talous- ja sosiaalikomitean sekä alueiden komitean päätös 2000/459/EY, EHTY, Euratom, tehty 20. heinäkuuta 2000, Euroopan yhteisöjen virallisten julkaisujen toimiston organisaatiosta ja toiminnasta (EYVL L 183, 22.7.2000, s. 12).

      (5)  Euroopan parlamentin päätöslauselma 29. tammikuuta 2004 toimenpiteistä, jotka komissio on toteuttanut niiden huomautusten perusteella, jotka sisältyvät vastuuvapauden myöntämistä Euroopan yhteisöjen yleisen talousarvion toteuttamisesta varainhoitovuonna 2001 koskevan päätöksen päätöslauselmaosaan (EUVL C 96 E, 21.4.2004, s. 112).

      Torstai 19. helmikuuta 2009LIITE

         Luonnos
         EUROOPAN PARLAMENTIN, NEUVOSTON, KOMISSION, YHTEISÖJEN TUOMIOISTUIMEN, TILINTARKASTUSTUOMIOISTUIMEN, EUROOPAN TALOUS- JA SOSIAALIKOMITEAN JA ALUEIDEN KOMITEAN PÄÄTÖS,
         tehty,
         Euroopan unionin virallisten julkaisujen toimiston organisaatiosta ja toiminnasta
         EUROOPAN PARLAMENTTI,
         NEUVOSTO,
         KOMISSIO,
         YHTEISÖJEN TUOMIOISTUIN,
         TILINTARKASTUSTUOMIOISTUIN,
         EUROOPAN TALOUS- JA SOSIAALIKOMITEA sekä
         ALUEIDEN KOMITEA, jotka
         ottavat huomioon Euroopan unionista tehdyn sopimuksen,
         ottavat huomioon Euroopan yhteisön perustamissopimuksen,
         ottavat huomioon Euroopan atomienergiayhteisön perustamissopimuksen,
         sekä katsovat seuraavaa:

                     (1)

                     Jäsenvaltioiden hallitusten edustajien yhteisöjen tiettyjen toimielinten ja yksiköiden väliaikaisesta sijainnista 8 päivänä huhtikuuta 1965 tekemän päätöksen (1) 8 artiklan mukaan yhteisöjen virallisten julkaisujen toimisto, jäljempänä ”toimisto”, sijoitetaan Luxemburgiin. Tämä säännös on viimeksi pantu täytäntöön päätöksellä 2000/459/EY, EHTY, Euratom (2).

                     (2)

                     Toimiston henkilöstöön sovelletaan Euroopan yhteisöjen virkamiehiin ja muuhun henkilöstöön sovellettavia sääntöjä ja määräyksiä. Niiden viimeaikaiset muutokset on syytä ottaa huomioon.

                     (3)

                     Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 (3), jäljempänä ”varainhoitoasetus”, on erityisiä toimiston toimintaan liittyviä säännöksiä.

                     (4)

                     Julkaisutoiminnan tekniikka on kehittynyt merkittävästi, mikä on otettava huomioon toimiston toiminnassa.

                     (5)

                     Selkeyden vuoksi on aiheellista kumota päätös 2000/459/EY, EHTY, Euratom ja korvata se tällä päätöksellä,

               OVAT PÄÄTTÄNEET SEURAAVAA:
         1 artikla
         Julkaisutoimisto
         1.   Euroopan unionin virallisten julkaisujen toimisto, jäljempänä ”toimisto”, on toimielinten yhteinen toimisto, jonka tavoitteena on varmistaa Euroopan yhteisöjen ja Euroopan unionin toimielinten julkaisujen julkaiseminen parhain mahdollisin edellytyksin.
         Toimiston ansiosta toimielimet pystyvät täyttämään velvoitteensa, jotka koskevat säädöstekstien julkaisemista, ja toisaalta toimisto osallistuu tiedotus- ja viestintäpolitiikan tekniseen suunnitteluun ja täytäntöönpanoon toimivaltaansa kuuluvilla aloilla.
         2.   Toimistoa johtaa sen johtaja johtokunnan vahvistamien strategisten suuntaviivojen mukaisesti. Toimisto soveltaa komission hallinto- ja rahoitusmenettelyjä, lukuun ottamatta tässä päätöksessä säädettyjä toimiston interinstitutionaalista asemaa koskevia erityissäännöksiä. Komissio ottaa toimiston erityisluonteen huomioon vahvistaessaan mainitut menettelyt.
         2 artikla
         Määritelmät
         Tässä päätöksessä tarkoitetaan

                     1)

                     ”julkaisemisella” kaikkea toimintaa, jota julkaisujen suunnittelu, tarkastaminen, kansainvälisten standardi- ja luettelonumeroiden antaminen, tuottaminen, luettelointi, indeksointi, jakelu, markkinointi, myynti, varastointi ja arkistointi kaikissa muodoissa ja ulkoasuissa, niin nykyisillä kuin tulevillakin menetelmillä, edellyttää,

                     2)

                     ”julkaisuilla” kaikkia julkaistavia tekstejä, joilla on kansainvälinen standardi- ja/tai luettelonumero, riippumatta julkaisutavasta ja muodosta,

                     3)

                     ”pakollisilla julkaisuilla” perussopimusten tai muiden säädöstekstien nojalla julkaistavia julkaisuja,

                     4)

                     ”muilla kuin pakollisilla julkaisuilla” kaikkia kunkin toimielimen oman aloiteoikeuden mukaisesti laadittuja julkaisuja,

                     5)

                     ”tekijänoikeuksien hallinnalla” sen vahvistamista, että tekstien laatijalla on tekijänoikeudet ja oikeudet käyttää tekstejä uudelleen ja että toimisto hallinnoi kyseisiä oikeuksia sen julkaistavaksi annettujen julkaisujen osalta,

                     6)

                     ”myynnin nettotuloilla” laskutettua kokonaismäärää, josta on vähennetty myönnetyt alennukset sekä hallinnosta, maksujen perinnästä ja pankkitapahtumista johtuvat kulut,

                     7)

                     ”toimielimillä” perussopimuksilla perustettuja tai niihin perustuvia toimielimiä, elimiä ja laitoksia.

               3 artikla
         Toimiston toimivalta
         1.   Toimiston toimivalta kattaa seuraavat alat:

                     a)

                        Euroopan unionin virallisen lehden, jäljempänä ”virallinen lehti”, julkaiseminen ja sen todistusvoimaisuuden varmistaminen,

                     b)

                     muiden pakollisten julkaisujen julkaiseminen,

                     c)

                     muiden kuin pakollisten julkaisujen julkaiseminen tai yhteisjulkaiseminen, joka on annettu toimiston tehtäväksi kunkin toimielimen aloiteoikeuden puitteissa erityisesti toimielinten viestintätoiminnan osana,

                     d)

                     julkaisujen julkaiseminen tai yhteisjulkaiseminen toimiston omasta aloitteesta mukaan lukien julkaisut, joiden tarkoituksena on sen omien palvelujen markkinointi; tätä varten toimisto saattaa hankkia käännöksiä palvelusopimuksen nojalla,

                     e)

                     suurelle yleisölle tarkoitettujen sähköisten julkaisupalvelujen kehittäminen, ylläpito ja päivittäminen,

                     f)

                     koko lainsäädännön ja muiden virallisten tekstien asettaminen yleisön saataville,

                     g)

                     toimielinten kaikkien julkaisujen säilyttäminen ja asettaminen yleisön saataville sähköisesti,

                     h)

                     toimielinten julkaisujen kansainvälisten standardi- ja/tai luettelonumeroiden antaminen,

                     i)

                     toimielinten julkaisujen jäljentämis- ja käännösoikeuksien hallinta,

                     j)

                     julkaisujen ja toimiston palvelujen markkinointi ja myynti.

               2.   Toimisto antaa toimielimille neuvontaa ja apua seuraavissa tehtävissä:

                     a)

                     julkaisutoimintaa koskevien ohjelmien suunnittelu,

                     b)

                     julkaisuhankkeiden toteuttaminen julkaisutavasta riippumatta,

                     c)

                     julkaisuhankkeisiin liittyvä taitto ja suunnittelutyö,

                     d)

                     jäsenvaltioiden julkaisumarkkinoiden suuntauksista sekä niistä teemoista ja aihealueista tiedottaminen, joilla on todennäköisimmin laajin yleisö,

                     e)

                     painosmäärien ja jakelusuunnitelmien vahvistaminen,

                     f)

                     julkaisujen hinnoittelu ja myynti,

                     g)

                     toimielinten ilmaisten tai maksullisten julkaisujen markkinointi, jakelu ja arviointi,

                     h)

                     yleisölle suunnattujen internetsivujen ja -palvelujen analysointi, arviointi ja tekeminen,

                     i)

                     julkaisutoimintaan liittyvien puitesopimusten laatiminen,

                     j)

                     julkaisujärjestelmien tekninen valvonta.

               4 artikla
         Toimielinten velvollisuudet
         1.   Kunkin toimielimen julkaisutoimintaa koskevat päätökset kuuluvat sen yksinomaiseen toimivaltaan.
         2.   Toimielimet käyttävät pakollisia julkaisujaan julkaistessaan toimiston palveluja.
         3.   Toimielimet voivat julkaista muita kuin pakollisia julkaisuja ilman toimistoa. Tällöin toimielimet pyytävät toimistolta kansainväliset standardi- ja/tai luettelonumerot ja toimittavat sille julkaisusta sähköisen version julkaisun muodosta riippumatta sekä tarvittaessa kaksi paperijäljennöstä.
         4.   Toimielimet sitoutuvat pidättämään itsellään kaikki jäljennös-, käännös- ja jakeluoikeudet kaikkien julkaisun muodostavien osien osalta.
         5.   Toimielimet sitoutuvat laatimaan julkaisuilleen jakelusuunnitelman, jonka toimisto hyväksyy.
         6.   Toimielimet voivat tehdä toimiston kanssa palvelusopimuksia, joissa määritellään niiden yhteistyötä koskevat yksityiskohdat.
         5 artikla
         Toimiston tehtävät
         1.   Toimistolle kuuluvat seuraavat tehtävät:

                     a)

                     julkaistavien asiakirjojen ryhmittely,

                     b)

                     tekstien ja julkaisujen muiden osien valmistelu, graafinen suunnittelu, korjaaminen, taitto ja tarkastaminen muodosta tai julkaisutavasta riippumatta toisaalta toimielinten antamien ohjeiden ja toisaalta yhteistyössä toimielinten kanssa laadittujen typografiaa ja kieliasua koskevien sääntöjen mukaisesti,

                     c)

                     julkaisujen indeksointi ja luettelointi,

                     d)

                     virallisessa lehdessä julkaistavien tekstien ja muiden kuin virallisessa lehdessä julkaistavien virallisten tekstien asiakirja-analyysi,

                     e)

                     säädöstekstien konsolidointi,

                     f)

                     monikielisen Eurovoc-tesauruksen hallinta, kehittäminen, päivittäminen ja levitys,

                     g)

                     painatus palveluntarjoajien välityksellä,

                     h)

                     töiden etenemisen seuranta,

                     i)

                     laadunvalvonta,

                     j)

                     laadun ja määrän hyväksyminen,

                     k)

                     virallisen lehden sekä muiden kuin virallisessa lehdessä julkaistavien virallisten tekstien ja toisten muiden kuin pakollisten julkaisujen fyysinen ja sähköinen jakelu,

                     l)

                     varastointi,

                     m)

                     fyysinen ja sähköinen arkistointi,

                     n)

                     uusintapainokset loppuneista painoksista ja tarvepainatus,

                     o)

                     konsolidoidun luettelon laatiminen toimielinten julkaisuista,

                     p)

                     myynti, johon sisältyy laskuttaminen, perintä ja tilittäminen sekä saatavien hoito,

                     q)

                     myynninedistäminen,

                     r)

                     toimielinten postituslistojen laatiminen, hankkiminen, hallinta, päivittäminen, seuranta ja valvonta sekä kohdennettujen postituslistojen laatiminen.

               2.   Toimisto toteuttaa seuraavat toimet oman toimivaltansa puitteissa tai toimielinten sille siirtämien, tulojen ja menojen hyväksyjän toimivaltuuksien nojalla:

                     a)

                     julkiset hankinnat, myös oikeudellisten sitoumusten tekeminen,

                     b)

                     palveluntarjoajien kanssa tehtyjen sopimusten rahoituksen seuranta,

                     c)

                     menojen vahvistaminen, erityisesti laadun ja määrän hyväksyminen, hyväksymismerkinnällä,

                     d)

                     menojen hyväksyminen,

                     e)

                     tulotapahtumat.

               6 artikla
         Johtokunta
         1.   Perustetaan toimiston johtokunta, jossa kaikki allekirjoittaneet toimielimet ovat edustettuina. Johtokunnan muodostavat tuomioistuimen kirjaaja, neuvoston varapääsihteeri sekä muiden toimielinten pääsihteerit tai näiden edustajat. Euroopan keskuspankki osallistuu johtokunnan työhön tarkkailijana.
         2.   Johtokunta valitsee jäsentensä keskuudesta puheenjohtajan kahdeksi vuodeksi kerrallaan.
         3.   Johtokunta kokoontuu puheenjohtajansa aloitteesta tai jonkin toimielimen pyynnöstä vähintään neljä kertaa vuodessa.
         4.   Johtokunta vahvistaa työjärjestyksensä, joka julkaistaan virallisessa lehdessä.
         5.   Johtokunnan päätökset tehdään yksinkertaisella enemmistöllä, jollei toisin säädetä.
         6.   Jokaisella tämän päätöksen allekirjoittaneella toimielimellä on johtokunnassa yksi ääni.
         7 artikla
         Johtokunnan tehtävät ja velvollisuudet
         1.   Edellä olevasta 6 artiklasta poiketen johtokunta tekee toimielinten yhteisen edun mukaisesti ja toimiston toimivallan puitteissa yksimielisesti seuraavat päätökset:

                     a)

                     se vahvistaa toimiston johtajan ehdotuksesta toimiston strategiset tavoitteet ja toimintasäännöt,

                     b)

                     se vahvistaa toimiston yleistä toimintaa ja erityisesti myyntiä, jakelua ja julkaisemista koskevat suuntaviivat ja valvoo, että toimisto antaa panoksensa tiedotus- ja viestintäpolitiikan laatimiseen ja toteuttamiseen toimivaltaansa kuuluvilla aloilla,

                     c)

                     se vahvistaa toimiston johtajan valmisteleman luonnoksen pohjalta toimielimille osoitetun vuosikertomuksen, joka koskee toimiston strategian ja sen tarjoamien palvelujen toteuttamista, ja toimittaa ennen kunkin vuoden toukokuun 1 päivää toimielimille edellistä varainhoitovuotta koskevan kertomuksen,

                     d)

                     se hyväksyy ennakkoarvion toimiston tuloista ja menoista toimiston toimintabudjettia koskevan talousarviomenettelyn puitteissa,

                     e)

                     se hyväksyy toimiston kustannuspaikkapohjaisen kirjanpidon perusteet, jotka toimiston johtaja vahvistaa,

                     f)

                     se tekee toimielimille ehdotuksia toimiston moitteettoman toiminnan helpottamiseksi.

               2.   Johtokunta ottaa huomioon toimielinten välisten, tätä tarkoitusta varten perustettujen elinten antamat tiedotus- ja viestintäalaa koskevat suuntaviivat. Johtokunnan puheenjohtaja keskustelee vuosittain kyseisten elinten kanssa.
         3.   Johtokunnan puheenjohtaja, joka vastaa toimielinten välisestä yhteistyöstä, toimii yhteyshenkilönä vastuuvapauden myöntämisestä vastaavaan viranomaiseen päin toimiston toimivaltaan kuuluvissa strategisissa päätöksissä.
         4.   Johtokunnan puheenjohtaja ja toimiston johtaja vahvistavat yhteisestä sopimuksesta keskinäisen tiedotuksen ja viestinnän säännöt, joilla virallistetaan kyseisten tahojen suhteet. Kyseinen sopimus toimitetaan tiedoksi johtokunnan jäsenille.
         8 artikla
         Toimiston johtaja
         Toimiston johtaja vastaa johtokunnan alaisuudessa ja sen toimivallan rajoissa toimiston moitteettomasta toiminnasta. Hallinto- ja rahoitusmenettelyjä soveltaessaan johtaja toimii komission valvonnassa.
         9 artikla
         Toimiston johtajan tehtävät ja velvollisuudet
         1.   Toimiston johtaja vastaa johtokunnan sihteeristöstä ja tiedottaa johtokunnalle tehtäviensä hoidosta neljännesvuosittain laadittavalla kertomuksella.
         2.   Toimiston johtaja saattaa johtokunnan käsiteltäväksi kaikki toimiston toiminnan parannusehdotukset.
         3.   Toimiston johtaja vahvistaa johtokuntaa kuultuaan niiden maksullisten palvelujen luonteen ja hinnan, joita toimisto voi tarjoa toimielimille.
         4.   Toimiston johtaja vahvistaa johtokunnan hyväksynnän jälkeen toimiston kustannuspaikkapohjaisen kirjanpidon perusteet. Hän määrittelee toimiston ja toimielinten välistä tiliyhteistyötä koskevat yksityiskohtaiset säännöt yhteisymmärryksessä komission tilinpitäjän kanssa.
         5.   Toimiston johtaja laatii ennakkoarvion toimiston tuloista ja menoista toimiston toimintabudjettia koskevan talousarviomenettelyn puitteissa. Kyseiset ehdotukset toimitetaan johtokunnan hyväksynnän jälkeen komissiolle.
         6.   Toimiston johtaja päättää, voidaanko kolmansilta tulevia julkaisuja julkaista, ja jos voidaan, millä ehdoilla.
         7.   Toimiston johtaja osallistuu toimielinten väliseen tiedotus- ja viestintätoimintaan toimiston toimivaltaan kuuluvilla aloilla.
         8.   Toimiston johtaja vastaa seuraavista tehtävistä, jotka liittyvät lainsäädännön ja lainsäädäntömenettelyä koskevien virallisten asiakirjojen, myös virallisen lehden, julkaisemiseen:

                     a)

                     hän saattaa kunkin toimielimen toimivaltaisen elimen käsiteltäviksi yhteisesti noudatettavia periaatepäätöksiä,

                     b)

                     hän laatii ehdotuksia virallisen lehden ja virallisten säädöstekstien rakenteen ja esitystavan parantamisesta,

                     c)

                     hän laatii toimielimille ehdotuksia julkaistavien tekstien esitystavan yhdenmukaistamisesta,

                     d)

                     hän tarkastelee käytännön toiminnassa ilmeneviä ongelmia ja antaa näiden ongelmien selvittämiseksi toimistolle tarvittavia ohjeita ja toimielimille suosituksia.

               9.   Toimiston johtaja laatii varainhoitoasetuksen mukaisesti vuotuisen toimintakertomuksen niiden määrärahojen hallinnoinnista, joiden toteuttamista koskevan päätösvallan komissio ja muut toimielimet ovat siirtäneet toimistolle varainhoitoasetuksen nojalla. Tämä kertomus osoitetaan komissiolle ja asianomaisille toimielimille sekä tiedoksi johtokunnalle.
         10.   Komission ja toimiston välisistä suhteista vastaavan komission jäsenen ja toimiston johtajan välisen tiedottamisen ja kuulemisen yksityiskohtaiset säännöt vahvistetaan yhteisellä sopimuksella osana komission määrärahoja koskevan päätösvallan siirtämistä ja talousarvion toteuttamista.
         11.   Toimiston johtaja vastaa johtokunnan vahvistamien strategisten tavoitteiden toteuttamisesta ja toimiston moitteettomasta hallinnosta, toiminnasta sekä talousarvion hallinnasta.
         12.   Jos johtaja on poissa tai estynyt hoitamasta virkaansa, sovelletaan sääntöjä, jotka koskevat sijaisen nimittämistä palkkaluokan ja virkaiän perusteella, ellei johtokunta tee puheenjohtajansa ja toimiston johtajan ehdotuksesta päätöstä eri järjestyksestä.
         13.   Toimiston johtaja antaa toimielimille neljännesvuosittain kertomuksen varojen suunnittelusta ja käytöstä sekä töiden etenemisestä.
         10 artikla
         Henkilöstö
         1.   Komissio nimittää pääjohtajan ja johtajan johtokunnan yksimielisen myönteisen lausunnon jälkeen. Pääjohtajaan ja johtajiin (palkkaluokat AD 16, AD 15 ja AD 14) sovelletaan komission sääntöjä, jotka koskevat johtavassa asemassa olevien virkamiesten henkilöstökiertoa ja arviointia. Kun kyseisissä säännöissä asetettu tällaisessa virassa olevan virkamiehen henkilöstökiertoa koskeva määräaika lähestyy, komissio tiedottaa asiasta johtokunnalle, joka voi antaa tilanteesta yksimielisen lausunnon.
         2.   Johtokunta osallistuu tiiviisti menettelyihin, jotka on tarvittaessa toteutettava ennen toimiston virkamiehen tai muun henkilöstön jäsenen nimittämistä pääjohtajan (palkkaluokat AD 16 ja AD 15) ja johtajan (palkkaluokat AD 15 ja AD 14) virkaan, ja erityisesti avointa virkaa koskevan ilmoituksen laatimiseen, hakemusten tarkasteluun ja kilpailun valintalautakunnan nimeämiseen.
         3.   Komissio on toimiston virkamiesten ja muun henkilöstön osalta nimittävä viranomainen ja viranomainen, jolla on toimivalta tehdä työsopimuksia. Komissio voi siirtää osan toimivallastaan sisäisin järjestelyin tai toimiston johtajalle. Tällainen toimivallan siirtäminen toteutetaan samoin edellytyksin kuin komission pääjohtajien kohdalla.
         4.   Toimiston virkamiehiin ja muuhun henkilöstöön sovelletaan säännöksiä ja menettelyjä, jotka komissio on hyväksynyt Euroopan yhteisöjen virkamiehiin sovellettavien henkilöstösääntöjen ja muuta henkilöstöä koskevien palvelussuhteen ehtojen täytäntöönpanemiseksi, samoin edellytyksin kuin niitä sovelletaan Luxemburgissa työskenteleviin komission virkamiehiin ja muuhun henkilöstöön, jollei 2 kohdasta muuta johdu.
         5.   Toimiston avoimista viroista tiedotetaan kaikkien toimielinten virkamiehille heti kun nimittävä viranomainen tai viranomainen, jolla on toimivalta tehdä työsopimuksia, on päättänyt viran täyttämisestä.
         6.   Toimiston johtaja tiedottaa johtokunnalle henkilöstöhallinnosta neljännesvuosittain.
         11 artikla
         Rahoitus
         1.   Toimiston määrärahat, joiden kokonaismäärä kirjataan erityiseen budjettikohtaan komissiota koskevassa talousarvion pääluokassa, eritellään kyseisen pääluokan liitteessä. Liitteessä esitetään tulot ja menot jaoteltuina talousarvion pääluokkien tapaan.
         2.   Toimiston henkilöstötaulukko on komission henkilöstötaulukon liitteenä.
         3.   Kukin toimielin on tulojen ja menojen hyväksyjä talousarviossaan lukuun ”Julkaisut” varatuille määrärahoille.
         4.   Kukin toimielin voi valtuuttaa toimiston johtajan toimimaan tulojen ja menojen hyväksyjänä omaan pääluokkaansa otettujen määrärahojen hallinnassa ja vahvistaa näiden valtuutusten rajoitukset ja edellytykset varainhoitoasetuksen mukaisesti. Toimiston johtaja tiedottaa johtokunnalle näistä valtuutuksista neljännesvuosittain.
         5.   Toimiston talousarvio- ja varainhallinnossa noudatetaan varainhoitoasetusta ja sen soveltamissääntöjä sekä voimassa olevaa komission varainhoitokehystä, myös niiden määrärahojen osalta, joiden toteuttamista koskevan päätösvallan ovat toimistolle siirtäneet muut toimielimet kuin komissio.
         6.   Toimiston kirjanpidossa noudatetaan komission tilinpitäjän hyväksymiä kirjanpitosääntöjä ja -menetelmiä. Toimisto pitää erillistä kirjanpitoa virallisen lehden ja julkaisujen myynnistä. Myynnin nettotulot toimitetaan edelleen toimielimille.
         12 artikla
         Valvonta
         1.   Komission sisäinen tarkastaja toimii toimiston sisäisenä tarkastajana varainhoitoasetuksen mukaisesti. Toimisto ottaa käyttöön sisäiset tarkastusvalmiudet komission pääosastoihin ja yksiköihin sovellettavia menettelyjä vastaavalla tavalla. Toimielimet voivat pyytää toimiston johtajaa sisällyttämään sisäisen tarkastuksen työohjelmaan erityistarkastuksia.
         2.   Toimisto vastaa kaikkiin Euroopan petostentorjuntaviraston (OLAF) tehtävään liittyviin, toimivaltaansa koskeviin kysymyksiin. Euroopan unionin etujen suojaamiseksi johtokunnan puheenjohtaja ja OLAFin johtaja tekevät sopimuksen keskinäisistä tiedotussäännöistä.
         13 artikla
         Valitukset ja pyynnöt
         1.   Toimisto on oman toimivaltansa rajoissa vastuussa Euroopan oikeusasiamiehen ja Euroopan tietosuojavaltuutetun kysymyksiin annettavista vastauksista.
         2.   Kaikki kanteet toimiston toimivaltaan kuuluvilla aloilla nostetaan komissiota vastaan.
         14 artikla
         Oikeus tutustua asiakirjoihin
         1.   Toimiston johtaja tekee Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 (4) 7 artiklassa tarkoitetut päätökset. Jos pyyntö hylätään, komission pääsihteeri tekee uudistettuja hakemuksia koskevat päätökset.
         2.   Toimistolla on asetuksen (EY) N:o 1049/2001 11 artiklan mukainen asiakirjarekisteri.
         15 artikla
         Kumoaminen
         Kumotaan päätös 2000/459/EY, EHTY, Euratom.
         Viittauksia kumottuun päätökseen pidetään viittauksina tähän päätökseen.
         16 artikla
         Voimaantulo
         Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä ja Luxemburgissa

                  Euroopan parlamentin puolesta

                  Puhemies

                  Neuvoston puolesta

                  Puheenjohtaja

                  Komission puolesta

                  Puheenjohtaja

                  Yhteisöjen tuomioistuimen puolesta

                  Presidentti

                  Tilintarkastustuomioistuimen puolesta

                  Presidentti

                  Euroopan talous- ja sosiaalikomitean puolesta

                  Puheenjohtaja

                  Alueiden komitean puolesta

                  Puheenjohtaja

         (1)  EYVL 152, 13.7.1967, s. 18.

         (2)  EYVL L 183, 22.7.2000, s. 12.

         (3)  EYVL L 248, 16.9.2002, s. 1.

         (4)  EYVL L 145, 31.5.2001, s. 43.